armvectores/hy_wikipedia_2023 huggingface dataset:
Լոգանքի գել

Լոգանքի գել կամ  մարմնի գել, մարմնի լվացման հեղուկ միջոցներին տրվող ընդհանուր անվանում։ Առևտրային անվանումով շատ գելեր չեն պարունակում տեխնիկական իմաստով օճառ, չնայած առօրյայում դրանց հաճախ  օճառ են անվանում։ Լոգանքի գելը իրենից ներկայացնում  է ջրի էմուլսիա և նավթից ստացված լվացող միջոց՝ բուրավետիչի հավելմամբ, որն օգտագործվում է որպես մաշկի մաքրող միջոց։ Լոգանքի գելը առավելություններ ունի օճառի համեմատ, քանի որ ավելի քիչ է գրգռում մաշկը, կոշտ ջրի դեպքում ավելի լավ է լվանում և օգտագործումից հետո հետքեր չի թողնում մաշկի վրա կամ լոգարանում։


== Պատմություն ==
Լոգանքի գելերը հայտնվել են 1970-ական թվականներին, սրա նախնին է համարվում հեղուկ օճառը:.


== Հատկություն ==
 
Առկա են տարբեր գույների և բույրերի լոգանքի գելեր։ Շուկայում առկա բոլոր գելերը գործնականում համապատասխանում են մաշկի pHին։ Որոշ գելերի բաղադրության մեջ առկա են դեղաբույսերի թուրմեր, իսկ որոշ արտադրողներ հավաստիացնում են, որ իրենց լոգանքի գելերը կարող են օգտագործվել արոմաթերապիայի մեջ։ Տղամարդկանց լոգանքի գելերը իրենց բաղադրության մեջ կարող են ունենալ մենթոլ, որը մաշկին տալիս է խթանող և սառեցնող հատկություն։ Տղամարդկանց համար նախատեսված շատ գելեր հատուկ ստեղծված են նաև որպես շամպուններ՝  այդ կերպ դառնալով  առավել կիրառելի։ 
Լոգանքի գելերի բաղադրության մեջ ավելի շատ են առկա փափկեցնող բաղադրատարրեր, քան շամպունի մեջ՝ այս կերպ առավել հարմարեցված լինելով մարմնի рН-ին, ինչպես նաև՝ սրանց մեծամասնության մեջ առկա են նուրբ կոնդիցիոներային բանաձևեր։ Սա նշանակում է, որ գելը կարելի է օգտագործել նաև իբրև շամպունի փոխարինիչ, անգամ եթե արտադրողը այդ մասին չի նշել։ Գելով մազերի լվացումը մոտավորապես կարող է տալ նույն արդյունքը, ինչ փափկեցնող շամպունը։ Գելի բաղադրության մեջ մտնում են նաև կոնսերվանտներ, որոնք անհրաժեշտ են որակային հատկանիշների երկարատև պահպանման  համար։ Որպես կոնսերվանտներ կիրառվում են պարաբենները, բենզոատները և  բնական յուղերը, որոնք ունեն հականեխիչ հատկություն։


== Մարկետինգ ==
Գելերի բազմաթիվ տեսակներ վաճառվում են հենց երեխաների համար՝ որպես լոգանքի փրփուր։ Նրանք հաճախ ունենում են «մանկական բույրեր», ինչպես մրգային բույրերը, թխվածքաբլիթի և քաղցր բամբակի բույրերը։ Բազմաթիվ արտադրողների սրվակների վրա պատկերված են հայտնի մանկական ֆիլմերի կամ հեռուստահաղորդումների կերպարներ։ Ինչպես և տղամարդկանց համար նախատեսված գելերի դեպքում, սրանք հաճախ մշակված են նաև որպես շամպուն և կոնդիցիոներ։ Ինչպես նաև՝ նրանք հաճախ պարունակում են նուրբ բաղադրատարրեր՝ նախատեսված նուրբ մաշկի համար։


== Ծանոթագրություններ ==
 


== Արտաքին հղումներ ==
Օճառային օպերա․ շամպունների և գելերի պատմություն։
Ռոզա Մխիթարյան

Ռոզա Մխիթարյան (սեպտեմբերի 6, 1931(1931-09-06), Ղրղի, Շամշադինի շրջան, Հայկական ԽՍՀ, ԱԽՖՍՀ, ԽՍՀՄ), հայ դերասանուհի։ ՀՀ ժողովրդական արտիստ (2008), Արծվաբերդի պատվավոր քաղաքացի։


== Կենսագրություն ==
Ռոզա Մխիթարյանը ծնվել է Շամշադինի շրջանի Ղրղի գյուղում, 1931 թվականին։ 6 տարեկան հասակում առաջին անգամ նրան թատրոն է տարել հայրը, որտեղից սկսել է սերը դեպի թատերական աշխարհ։ Միջնակարգ կրթությունը ստացել է Բաքվում, այնուհետև տեղափոխվել է Երևան, ավարտել Երևանի գեղարվեստա-թատերական ինստիտուտի դերասանական ֆակուլտետը՝ Վաղարշ Վաղարշյանի արվեստանոցը։ Եղել է Մհեր Մկրտչյանի համակուրսեցին։ Երբեմն զբաղվում է նաև ասմունքով։ 1957 թվականից Վանաձորի Հովհաննես Աբելյանի անվան պետական դրամատիկական թատրոնի դերասանուհի է։ Մարմնավորել է շուրջ 150 դերեր, խաղացել դերասաններ Գուրգեն Ջանիբեկյանի, Բաբկեն Ներսիսյանի, Խորեն Աբրահամյանի, Մհեր Մկրտչյանի և այլոց հետ։ Հյուրախաղերով եղել է Ֆրանսիայում, Պորտուգալիայում, Ռուսաստանում, Շվեյցարիայում։ Անվանի դերասանուհու մասին գրվել է մենագրություն։ 2021 թվականի դրությամբ հայ թատրոնի պատմության մեջ միակ դերասանուհին, որը նոր դերերով խաղում է բեմում 90 տարեկան հասակում։ 


== Դերեր թատրոնում ==
Սուսամբար՝ «Նամուս»
Նուբար՝ «Աշխարհն, այո, շուռ է եկել»
Շուշան՝ «Պեպո»
Սաթենիկ՝ «Վաճառքի ենթակա չէ»
Յուլինկա՝ «Եկամտաբեր պաշտոն»
Սմերալդինա՝ «Երկու տիրոջ ծառան»
Սողոմե՝ «Պաղտասար աղբար»
Աննա Կիրիլովնա՝ «Ախ, այդ ծնողները»
Վարվառա Իվանովնա՝ «Խնայեցե՛ք տղամարդկանց
Արուս (Նանի)՝ «Աշնան արև»
Սողոմե՝ «Պաղդասար աղբար»
Անֆիսա՝ «Երեք քույր»


== Կինոդերեր ==
Օսան տատ - «Մոսկվիչ, իմ սեր»
Անուշ - «Արջասար»
«Անմոռանալի օր»
«Լոլա»
«Մեր գյուղը»


== Պարգևներ, մրցանակներ ==
Արժանացել է մի շարք պատվոգրերի, շնորհակալագրերի, 2 արիության մեդալի

Արիության մեդալ, 1965 թ.,
Պատվոգիր ՀՍՍՌ կուլտուրայի մինիստրություն,1967 թ.
Արիության մեդալ,1973 թ.
ՀԽՍՀ վաստակավոր արտիստ, 1989 թ.
Մովսես Խորենացու մեդալ, 2004 թ.
«Կնոջ դերի լավագույն դերակատարման համար» մրցանակ՝ «Աշնան արև» - Արուս, 2006 թ.
Մետքասյա Սիմոյնանի անվան «Արտիստ» մրցանակ, 2006 թ.
Արծվաբերդի պատվավոր քաղաքացի, 2008 թ.
ՀՀ ժողովրդական արտիստ, 2008 թ.
Մրցանակ «Կնոջ դերի լավագույն դերակատար»՝ Սաթենիկ «Վաճառքի ենթակա չէ», Թատերական Լոռի փառատոն, 2010 թ.
ՀՀ մշակույթի նախարարության ոսկե մեդալ, 2011 թ.
ՀԹԳՄ ոսկե մեդալ, 2011 թ.
ՀԹԳՄ ոսկե մեդալ՝ «50 տարուց ավելի ծառայության համար», 2013 թ.
ԿԳՄՍ Ոսկե մեդալ թատրոնում ունեցած նշանակալի ավանդի համար, 2021 թ.


== Ծանոթագրություններ ==


== Արտաքին հղումներ ==
Նա աբելյանական թատրոնի հասակակիցն է. Ռոզա Մխիթարյան Archived 2016-03-05 at the Wayback Machine.
80-ամյա դերասանուհի Ռոզա Մխիթարյանը տարիքը չի զգում
Ուգլովո (ավան, Վսևոլոժսկի շրջան)

Անվան այլ կիրառումների համար տե՛ս՝ ՈւգլովոՈւգլովո (ռուս.՝ Углово), ավան Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոնվիլ լա Լուվե

Բոնվիլ լա Լուվե (ֆր.՝ Bonneville-la-Louvet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 786 մարդ, բնակչության խտությունը` 37.88 մարդ/կմ²։ Բնակավայրը զբաղեցնում է 20.75 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 526 աշխատունակ (15-64 տարեկան) բնակիչ, որոնցից ակտիվ էին 382-ը, իսկ ոչ ակտիվները` 144։ Ակտիվության ցուցանիշը կազմում է 72,6 %։ 382 աշխատունակ մարդկանցից աշխատել է 358 անձ (187 տղամարդ և 171 կին)։ Գործազուրկ են եղել 24 անձ (13 տղամարդ և 11 կին)։ 144 անաշխատունակներից 31-ը եղել են աշակերտներ կամ ուսանողներ, 70-ը` թոշակառուներ, իսկ 43-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդուարդ Միանսարով

Էդուարդ Արսենի Միանսարով (հոկտեմբերի 24, 1933(1933-10-24), Երևան, Հայկական ԽՍՀ, ԱԽՖՍՀ, ԽՍՀՄ - 2018), դաշնակահար, ՌԴ վաստակավոր արտիստ։


== Կենսագրություն ==
Էդուարդ Միանսարովը ծնվել է 1933 թվականին, Երևանում։ Սովորել է Երևանի Չայկովսկու անվան և Բելառուսիայի կոնսերվատորիային կից երաժշտական դպրոցներում։ 1958 թվականին ավարտել է Մոսկվայի կոնսերվատորիան, 1963 թվականին՝ կից ասպիրանտուրան՝ Լ. Օբորինի դասարանը։ 1958 թվականին Մոսկվայի երաժիշտ-կատարողների միջազգային մրցույթում դարձել է դափնեկիր։ 1959 թվականից համերգներով հանդես է եկել ԽՍՀՄ քաղաքներում և արտասահմանում։
Համերգացանկում եղել են Շումանի, Շուբերտի, Լիստի, Շոպենի, Բրամսի, Սկրյաբինի, Պրոկոֆևի, Շոստակովիչի, Խաչատրյանի, Սվիրիդովի, Բաբաջանյանի, Շչեդրինի երկերը։


== Ծանոթագրություններ ==


== Արտաքին հղումներ ==
Eduard Miansarov plays Beethoven, Shostakovich, Prokofiev, Rachmaninoff - 1958
Վալմակա

Վալմակա  (իտալերեն՝ Valmacca), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1071 մարդ (2008)։ Բնակչության խտությունը՝ 85 մարդ/կմ²։ Տարածքը կազմում է 13 կմ²։ Փոստային ինդեքս՝ 15040։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։ 0142 410154


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջերեմի Միքս

Ջերեմի Միքս (անգլ.՝ Jeremy Meeks, փետրվարի 7, 1984(1984-02-07), Տակոմա, Վաշինգտոն, ԱՄՆ), ամերիկացի մոդել, նախկին բանտարկյալ։
Միքսը առաջին անգամ հայտնի է դարձել 2014 թվականին՝ Կալիֆոռնիայի Սթոքթոն շրջանում կատարած հանցագործության պահին ձերբակալվելուց հետո, որից հետո ոստիկանությունը հանցագործի նկարը հրապարակեց Ֆեյսբուքում։ Հանցագործի նկարը վիրուսային ազդեցություն է ունեցել հասարակության վրա։ Միքսը դատապարտվել էր գողության և անօրինական զենք պահելու համար։ 2016 թվականի մարտին դուրս գալով Մենդոտայի ուղղիչ դաշնային կենտրոնից՝ Միքսը սկսել է զբաղվել մոդելային գործունեությամբ։


== Վաղ կյանք ==
Միքսը ծնվել է 1984 թվականի փետրվարի 7-ին Կալիֆոռնիայում։ Նրա մոր անունը եղել է Քեթրին Էնգիեր, իսկ եղբոր անունը՝ Էմերի Միքս։
2002 թվականին Միքսը դատապարտվել է գողության և երեխային վնասվածք հասցնելու համար։ Միքսը դաժանորեն ծեծի էր ենթարկել 16-ամյա տղային։ Գործարքի շնորհիվ ընդամենը երկու տարի ազատազրկման է դատապարտվել, իսկ պատիժը անց է կացրել Կալիֆոռնիայի բանտերից մեկում։ Այդ տարիներին խոստովանել է, որ եղել է Լոս Անջելեսի հյուսիսային հատվածի «Gangster Crips» խմբի անդամ։


== Մոդելային կարիերա ==
Գտնվելով բանտում (դատապարտվել էր 27 ամսվա ազատազրկման)՝ մեդիայի կողմից միքսը ճանաչվել է «ամենասեքսուալ հանցագործ»։ Պայմանագիր է կնքել Ուայթ Քրոս Մենեջմենթ գործակալության հետ։ Գտնվելով դեռևս բանտում՝ նա պայմանագիր է կնքել նաև Հոլիվուդյան տաղանդների բացահայտմամբ զբաղվող գործակալ, նախկին պոռնոդերասանուհի, Ջինա Ռոդրիգեսի հետ։
2017 թվականի փետրվարին «New York Fashion Week»-ի ժամանակ, Միքսը կատարել է դեբյուտը նորաձևության աշխարհում։ Առաջնաելույթից հետո, Vogue ամսագիրը նրան որակել է որպես «կրքոտ վատ տղա»։
2017 թվականին հայտնվել է «Milan Fashion Week»-ի ժամանակ՝ քայլելով գերմանացի նորաձևության դիզայներ Ֆիլիպ Փլեյնի ցուցադրության ժամանակ։
2017 թվականի օգոստոսին Միքսը դարձել է իսրայելական «Carolina Lemke» նորաձևության տան ամառային ակնոցների դեմքը, որի բաժնետոմսերի մի մասը պատկանում է հրեա սուպերմոդել Բար Ռաֆայելիին։


== Ծանոթագրություններ ==


== Արտաքին հղումներ ==
Ջերեմի Միքս (անգլ.) Internet Movie Database կայքում
Մարիևկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Մարիևկա գյուղում բնակվում էր 402 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Առաքելով

Բորիս Արշակի Առաքելով (նոյեմբերի 23, 1938(1938-11-23), Լենինգրադ, ՌԽՖՍՀ, ԽՍՀՄ - դեկտեմբերի 14, 2002(2002-12-14), Սանկտ Պետերբուրգ, Ռուսաստան), հայկական ծագմամբ ռուս դերասան։


== Կենսագրություն ==
Բորիս Առաքելովը ծնվել է 1938 թվականի նոյեմբերի 23-ին Լենինգրադում։ 1969 թվականին ավարտել է Ռուսաստանի Ա․ Լունաչարսկու անվան թատերական արվեստի համալսարանը։
Կինոյում սկսել է նկարահանվել 1954 թվականից։ «Լենֆիլմ» կինոստուդիայի և դրան կից գործող Կինոդերասանի թատրոն-ստուդիայի դերասաններից էր։
Մահացել է 2002 թվականի դեկտեմբերի 14-ին Սանկտ Պետերբուրգում։ Թաղված է Հարավային գերեզմանոցում։


== Ֆիլմագրություն ==


=== Հնչունավորում ===


== Ծանոթագրություններ ==
(7312) 1996 AT3

(7312) 1996 AT3, աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,762716 ա. մ., առավելագույնը մոտենում է 2,387 ա. մ. հեռավորության վրա և հեռանում 3,1384 ա. մ.։ Արեգակի շուրջ մեկ ամբողջական պտույտ է կատարում 1677,27 երկրային օրվա ընթացքում, իր ուղեծրով շարժվելով միջինում 0,214635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7312) 1996 AT3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմկինա (Սյամովսկի Պոլոյի վտակ)

Դեմկինա (ռուս.՝ Демкина), գետ Ռուսաստանում, հոսում Արխանգելսկի մարզում։ Գետաբերանը տեղակայված է Սյամովսկի Պոլոյի գետի ձախ ափով՝ 5 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026459
Հիդրոլոգիական ուսումնասիրությունների կոդը -  103002645
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռյոոա (գյուղ, Վեետսա շրջան)

Անվան այլ կիրառումների համար տե՛ս՝ ՌյոոաՌյոոա (էստ․՝ Röa), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 155 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սաառյեռվե

Սաառյեռվե (էստ․՝ Saarjärve), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լայքոմինգ շրջան (Փենսիլվանիա)

Լայքոմինգ շրջան (անգլ.՝ Lycoming County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 3.222 կմ² է, բնակչությունը՝ 116.111 մարդ (2010 թ. տվյալներով)։ Շրջկենտրոնն է Ուիլյամսպորտ բնակավայրը։ Կազմավորվել է 1795 թվականին։
Սուլուգունի

Սուլուգունի (վրաց.` სულუგუნი, մեգր.` სელეგინ, աբխ.` ашә, ашәлагәан), վրացական ազգային աղաջրած պանրի տեսակ։ Պատրաստվում է կովի պաստերիզացված կաթից` պանրային եղանակի հալեցման եղանակով։ Աղադրումից հետո օգտագործում են թարմ վիճակում։ Սուլուգունիները, որպես կանոն, պետք է ունենան կիսափափուկ կազմություն, առաձգական շերտավոր կառուցվածք, հաճելի կաթնաթթվային համ, գույնը՝ սպիտակից մինչև բաց դեղին։ Աչքեր չունի, կարող են նկատվել ճեղքաձև դատարկություններ։ Արտադրվում է 0,3-ից 1,5 կգ քաշ ունեցող բլիթների տեսքով։
Սովորաբար վաճառվում են վակուումային պոլիմերային թաղանթի մեջ փաթեթավորված։
Սուլուգունիները լայն կերպով օգտագործվում են որպես նախուտեստ, ինչպես նաև պիցցա, խաչապուրի, տաք բուտերբրոդներ պատրաստելու համար։


== Բաղադրություն ==


== Աղբյուրներ ==
Արաքսյանց, Անդրեյ (2007). Հայկական պանրի գույները
Ջոնս, Էվան (1984). Պանրի աշխարհում
Գուդկով, Ա. Վ. (1999). Նախկին ԽՍՀՄ-ի պանիրները, Ֆոքս, Պատրիկ (1999). Պանիր. քիմիական և ֆիզիկական կազմը, մանրէաբանությունը. պանրի հիմնական խմբերը, երկրորդ հատոր ISBN 0-8342-1339-7, ISBN 978-0-8342-1339-5.
Շերրի Լանսինգ

Շերրի Լանսինգ (անգլ.՝ Sherry Lansing, ծննդյամբ՝ Շերրի Լի Դուլ (անգլ.՝ Sherry Lee Duhl)հուլիսի 31, 1944(1944-07-31), Չիկագո, Իլինոյս, ԱՄՆ), ամերիկացի պրոդյուսեր, ինչպես նաև «Paramount Pictures» ընկերության ղեկավար։  


== Կենսագրություն ==
Ծնվել է Չիկագոյում՝ անշարժ գույքի ներդրող Դևիդ Դուլի ընտանիքում, ով մահացել է, երբ նա եղել է դեռ 9 տարեկան և նրա կնոջ՝ Մարգո Հայմանի ընտանիքում, որը ծագումով եղել է հրեա, որը 1937 թվականին նացիստական Գերմանիայից ներգաղթել է ԱՄՆ ։ 1962 թվականին Լանսինգն ավարտել է Չիկագոյի համալսարանը, իսկ 1966 թվականին հյուսիսարևմտյան համալսարանում  ստացել է գիտությունների բակալավրի աստիճան։
Տասնիննամյակի վերջին Լանսինգը որոշել է իրեն փորձել որպես դերասանուհի՝ 1968 թվականին իր նորամուտը հեռուստատեսությամբ ցուցադրելով։ 1970 թվականին էկրան Է բարձրացել նրա մասնակցությամբ միանգամից երկու ֆիլմ ՝ «Սիրել» (1970) և «Ռիո Լոբո» (1970)։ Հիասթափվելով իր դերասանական գործունեությունից՝ նա որոշել է այլ կողմից մոտենալ կինոբիզնեսին՝ «MGM» ստուդիայում անցնելով սցենարների Խմբագրի աշխատանքի։ Տարիների ընթացքում սկսել է ավելի բարձր պաշտոններ զբաղեցնել հոլիվուդյան ստուդիաներում՝ «MGM» ստուդիայից հետո աշխատելով «Columbia Pictures» ընկերությունում, իսկ 1980 թվականին դարձել է «20th Century Fox» ստուդիայի առաջին կին ղեկավարը։ Պրոդյուսեր Սթենլի Ռ. Ջաֆիի հետ Լանսինգը եղել է «Jaffe/Lansing Productions» ստուդիայի համաղեկավար, որի ամենահայտնի ֆիլմը դարձել է «Ճակատագրական ներգրավվածություն» հոգեբանական ֆիլմը, որը 1987 թվականին լավագույն կինոարտադրության համար «Օսկար» մրցանակի է արժանացել։
1992 թվականին Լանսինգն անցել է«Paramount Pictures» ընկերություն՝ սկիզբ դնելով կինոստուդիայի հիթերի երկարությանն ու հաջող շարքին։ Նրա ղեկավարությամբ ստուդիան թողարկել է այնպիսի բլոկբաստերներ, ինչպիսիք են «Ֆորեստ Գամփը» (1994), «Խիզախ սիրտը» (1995) և «Տիտանիկը» ֆիլմերը (1997)։ Ընդհանուր առմամբ, Լանսինգի ղեկավարության ժամանակ ստուդիայում թողարկված բոլոր ֆիլմերի 80%-ը տոմսարկղում հաջողություն է ունեցել։ 1996 թվականին Հոլիվուդյան փառքի ծառուղում դրվել է Լանսինգի անվանական աստղը, իսկ 2001 թվականին «Ladies' Home Journal» ամսագիրը նրան ընդգրկել է Ամերիկայի 30 ամենաազդեցիկ կանանց ցուցակում։ 2004 թվականին, այն բանից հետո, երբ «Viacom» մեդիակոնգլոմերատը, որին պատկանում է «Paramount Pictures» ըներությունը, որոշել է ստուդիան բաժանել երկու մասի՝ Լանսինգը լքել է իր պաշտոնը։
Հետագա տարիներին նա ակտիվ է եղել հասարակության տարբեր ոլորտներում։ Լանսինգը եղել է ամերիկյան Կարմիր Խաչի, Քարթերի կենտրոնի, «Qualcomm» ընկերության, ինչպես նաև մի շարք բարեգործական, գիտական և բժշկական ասոցիացիաների ղեկավար խորհուրդներում։ 2005 թվականին նա իր անունով հիմնադրամ է բացել, որը զբաղվում էր քաղցկեղի ուսումնասիրությամբ։ 2007 թվականին արժանացել է  Ջին Հերշոլտի անվան ակադեմիայի մրցանակի՝ քաղցկեղի հետազոտման ոլորտում նրա աշխատանքի համար։
1991 թվականից Լանսինգն ամուսնացել է ռեժիսոր Ուիլյամ Ֆրիդկինի հետ։
1999 թվականից եղել է Կալիֆոռնիայի համալսարանի ռեգենտ։


== Մրցանակներ ==
2007 թվականին արժանացել է «Օսկար» մրցանակի և քաղցկեղի ուսումնսասիրության համար Ջին Հերշոլտի անվան մրցանակի։


== Ծանոթագրություններ ==


== Արտաքին հղումներ ==
Шерри Лансинг (անգլ.) Internet Movie Database կայքում
Պոտենցիալների կոնտակտային տարբերություն

Պոտենցիալների կոնտակտային տարբերություն, պոտենցիալների տարբերությունը երկու տարբեր մետաղների, կիսահաղորդիչների կամ մետաղի ու կիսահաղորդիչի միջև, որն առաջանում է դրանց անմիջական հպման (կոնտակտի) դեպքում։
Պոտենցիալների կենտրոնային տարբերությունը պայմանավորված է կրկնակի էլեկտրական շերտով, որը գոյանում է մերձկոնտակտային տիրույթում՝ փոքր ելքի աշխատանք ունեցող մարմնից դեպի մեծ ելքի աշխատանքով մարմինը էլեկտրոնների մի մասի անցման հետևանքով։ Ընդ որում այդ ժամանակ փոխվում է ազատ լիցքակիրների (էլեկտրոնների ու խոռոչների) խտությունը մերձկոնտակտային շերտում։
Թերմոդինամիկական հավասարակշռության պայմանը հպվող մարմիններում էլեկտրոնների էլեկտրաքիմիական պոտենցիաների հավասարությունն է։ Պոտենցիալների կենտրոնային տարբերությունը կախված է հպվող մարմինների նյութից և ջերմաստիճանից։


== Կիրառում ==
Պոտենցիալների կենտրոնային տարբերությունը օգտագործվում է ջերմազույգերում, ջերմագեներատորներում, կիսահաղորդչային դիոդներում և այլ սարքերում։


== Արտաքին հղումներ ==
Պոտենցիալների կոնտակտային տարբերությունը Սովետական մեծ հանրագիտարանում(ռուս.)
Պոտենցիալների կոնտակտային տարբերությունը Ֆիզիկական հանրագիտարանում(ռուս.)
Պոտենցիալների կոնտակտային տարբերությունը «Ակադեմիկ» հանրագիտարանում(ռուս.)
Չարոնդա

Չարոնդա (ռուս.՝ Чаронда), գյուղ Ռուսաստանի Վոլոգդայի մարզի Կիրիլովսկի շրջանի կազմում։
Բնակչությունը 2002 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առլինգտոն Սաքսես

Առլինգտոն Սաքսես (անգլ.՝ Arlington Success, մարտի 4, 1951(1951-03-04)) նախկին ֆուտբոլային մրցավար Անտիգուա և Բարբուդայից։
Գլխավոր մրցավարի դեր է կատարել 1989 թ. մինչև 16 տարեկանների աշխարհի առաջնության մեկ, 1991 թ. մինչև 17 տարեկանների աշխարհի առաջնության մեկ, 1989 թ. ԿՈՆԿԱԿԱՖ-ի առաջնության որակավորման փուլի մեկ, 1991 թ. ոսկե գավաթի երկու, 1990 թ․ և 1994 թ․ աշխարհի առաջնությունների որակավորման փուլերի մեկական հանդիպումներում։


== Հղումներ ==
«Arlington Success»։ World Referee։ Վերցված է 2015-09-13 
«Arlington Success»։ footballzz.com։ Վերցված է 2015-09-13 
«Arlington Success»։ footballdatabase.eu։ Վերցված է 2015-09-13 
«Arlington Success»։ worldfootball.net։ Վերցված է 2015-09-13 


== Ծանոթագրություններ ==
Օլդեմ

Օլդեմ կամ Օլդհեմ (անգլ.՝ Oldham), Անգլիայի Մեծ Մանչեսթր կոմսության քաղաք։


== Քաղաքականություն ==


=== Մեծ Բրիտանիայի ներկայացուցչություն խորհրդարանում ===
Օլդհեմը բաժանված է երկու խորհրդարանական ընտրատարածքների՝ «Օլդեմ՝ Արևելք և Սեդդլուորդ» և «Օլդեմ՝ Արևմուտք և Ռայթոն», այժմ ներկայացնում է պատգամավորներ Լեյբորիստական կուսակցությունից Ֆիլ Վլաուսին և Մայքլ Միչերին։


=== Ժողովրդագրություն ===
Համաձայն 2001 թվականի մարդահամարի Օլդհեմում Մեծ Բրիտանիայի բնակիչների թիվը հասնում է 103․544, կազմելով 55-րդ տեղը Անգլիայի ամենաշատ բնակչություն ունեցող քաղաքներից։ .1978 թվականին Օլդեմում ծնվեց առաջին մարդը, արհեստական բեղմնավորման միջոցով։


=== Հայտնի բնիկները և բնակիչները ===
Ուիլյամ Ուոլթոն,երգահան և դիրիժոր
Էրիկ Սայք, կոմիկ, սցենարիստ և ռեժիսոր
Բրայան Էդվարդ Կոկս, ֆիզիկոս
Յան Կերշոու, պատմաբան
Մարկ Ոուեն, երգիչ
Սուխբաատարին Շինեբայար, Մեծ Բրիտանիայի բռնցքամարտի չեմպիոն 2008 թվականին։


== Ծանոթագրություններ ==
Սերունի

Սերունի (թուրքերեն՝ Öveç, քրդ.՝ Sirûnis), գյուղ Արևմտյան Հայաստանում, Վանի վիլայեթի Հեքյարիի գավառում։ Մտնում էր Գիրդի գյուղախմբի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Յուրի Ֆիլատով

Յուրի Ֆիլատով (ռուս.՝ Ю́рий Анато́льевич Фила́тов, դեկտեմբերի 9, 1957(1957-12-09)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1979 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է իսպաներենին և անգլերենին։
1979 թվականից զբաղվում է դիվանագիտական գործունեությամբ։

1979 թվականից մինչև 1981 թվականը և 1985 թվականից մինչև 1989 թվականն ԱՄՆ-ում եղել է ԽՍՀՄ դեսպանատան աշխատակից։
1994 թվականից մինչև 1999 թվականը ԱՄՆ-ում եղել է Ռուսաստանի Դաշնության դեսպանատան աշխատակից։
1999-ից մինչև 2002 թվականը եղել է Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
2002 թվականի հուլիսից մինչև 2005 թվականի հունիսը Կանադայում եղել է Ռուսաստանի դեսպանատան խորհրդական-դեսպանորդ։
2005 թվականի հունիսի 3-ից մինչև 2011 թվականի հունիսի 8-ը Չիլիույմ եղել է Ռուսաստանի Դաշնության արտակարգ և լիազոր դեսպան։
2011 թվականի հունիսի 14-ից մինչև 2017 թվականը եղել է Ռուսաստանի Դաշնության արտաքին գործերի նախարարության Պետական արարողակարգի դեպարտամենտի տնօրեն։
2017 թվականի հուլիսի 26-ը նշանակվել է Իռլանդիայում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2002 թվականի մայիսի 22)
1-ին դասի արտակարգ և լիազոր դեսպանորդ (2006 թվականի օգոստոսի 12)
Արտակարգ և լիազոր դեսպան (2014 թվականի հունիսի 4)


== Ծանոթագրություններ ==
(7058) 1990 SN1

(7058) 1990 SN1, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,241626 ա. մ., առավելագույնը մոտենում է 1,9196 ա. մ. հեռավորության վրա և հեռանում 2,5637 ա. մ.։ Արեգակի շուրջ մեկ ամբողջական պտույտ է կատարում 1225,87 երկրային օրվա ընթացքում, իր ուղեծրով շարժվելով միջինում 0,29367 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7058) 1990 SN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուպատի

Կուպատի (վրաց.՝ კუპატი), վրացական ավանդական երշիկի տեսակ, պատրաստվում է խոզի մսից։
Կուպատին պատրաստում են կամ գրիլի կամ փայտածուխի վրա, ինչպես ուրիշ հում երշիկներ։ Կուպատի պատրաստում են ամեն աշուն, երբ հասունանում է նուռը ու բարբարիսը։ Կուպատին համապատասխանում է վրացական կարմիր գինու և սացիվիի հետ։ Կուպատին շատ ձեռնատու է, անհրաժեշտության դեպքում կարող ենք սառեցնել և հետո օգտագործել։


== Բաղադրություն ==
200 գրամ տավարի միս
800 գրամ խոզի միս
200 գրամ սալ
Խոզի աղիքներ՝ ինչքան անհրաժեշտ է
3 սոխի գլուխ
80 գրամ բարբարիս
2 պճեղ սխտոր
100 գրամ կարմիր գինի (կարելի է փեխարինել կոնյակ)
1 փունջ գինձ
1/3 թեյի գդալ չորացրած ուրց
1/5 թեյի գդալ խմելի-սունելի
1/5 թեյի գդալ դարչին
1/5 թեյի գդալ մեխակ
1/5 թեյի գդալ մշկընկույզ
Սև պղպեղ և աղ՝ ըստ համի


== Ծանոթագրություններ ==


== Տես նաև ==
Երշիկ
Նրբերշիկ
Կամիշևատոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԿամիշևատոեԿամիշևատոե (ուկրաիներեն՝ Комишувате), գյուղ Ուկրաինայի Կիրովոգրադի մարզի Նովոուկրաինկայի շրջանում, գյուղական խորհրդի կենտրոն։ Բնակավայրը նախկինում նաև անվանվել է Դորոֆեևկա, Տատարովո։ Հիմնադրվել է 1843 թվականին։
2001 թվականի տվյալներով Կամիշևատոե գյուղում բնակվում էր 1 160 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (63801-63900)

Աստերոիդների ցանկ (63701-63800)  • Աստերոիդների ցանկ  • Աստերոիդների ցանկ (63901-64000)
 Աստերոիդների ցանկ (63701-63800)  • Աստերոիդների ցանկ  • Աստերոիդների ցանկ (63901-64000)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
A (լատինական)

А, լատինական այբուբենի առաջին տառն է, օգտագործվում է լատինական հիման վրա կազմված համարյա բոլոր այբուբեններում։ Իր ծագումն է առնում հունական ալֆա (Α, α) և փյունիկական Ալեֆ տառերից։ Ամենից հաճախ նշանակում է ձայնավոր [a] տառը և դրա տեսակները, սակայն երբեմն (օրինակ, անգլերենում) և այլ հնչյուններ։ Հաճախ է մտնում երկգրությունների մեջ (հնագունը. լատ.՝ ae), ավելի ուշ ձևափոխվում է æ կցագրի կամ մոտենում է տարբերիչ նշաններին։
Գալուստ Նաճարյան

Գալուստ Նաճարյան (1856, Մարաշ, Մարաշի գավառ, Հալեպի նահանգ, Օսմանյան կայսրություն- հունվար, 1920, Մարաշ), հայ բժիշկ։


== Կենսագրություն ==
Ծնվել է 1856 թվականին Օսմանյան կայսրության Հալեպի նահանգի Մարաշի գավառի կենտրոն Մարաշ քաղաքում։ Մայրենի լեզվի նախնական ծանոթությունն ստացել է մի ոստայնանկի մոտ աշխատելու ընթացքում։ Նախնական կրթությունն ստացել է թաղային ազգային վարժարանում։ Ավարտել է ամերիկացի միսիոներների Այնթապի Կենտրոնական Թուրքիայի քոլեջը, այնուհետև մեկ տարի սովորել Մարաշի աստվածաբանական ճեմարան,ապա՝ է Ամե­րի­կյան մի­սի­ո­նե­րա­կան հաս­տա­տու­թյան («Պորտ») Այնթապի նորաբաց բժշկական վարժարանում։ 1888 թվականին ավարտել է Բեյրութի ամերիկյան համալսարանի բժշկական ֆակուլտետը։ 1888 թվականին Կ. Պոլ­սում հանձնել է պետական քննությունները և բժշկի վկայական ստացել։ Այնուհետև հաստատվել է Մարաշում և զբաղվել բժշկությամբ։
1895 թվականի Մարաշի հայկական կոտորածների ժամանակ մեկնել է Շոտլանդիա և կատարելագործվել Էդինբուրգի բժշկական համալսարանում։ Մասնագիտական գիտելիքներով հարստացած՝ վերադարձել է ծննդավայր և Մարաշի գերմանական հիվանդանոցի բժիշկ-վիրաբույժ նշանակվել։ Շուրջ 40 տարի առանց ցեղի ու կրոնի խտրականության բարեխղճորեն բուժել է քաղաքի բնակչությանը։ 1920 թվականի հունվարին՝ Մարաշի հայկական կոտորածի ժամանակ, սրախողխող է արվել իր ընտանիքի ու զավակների հետ միասին՝ 64 տարեկանում։


== Գրականություն ==
Գալուստեան Գրիգոր Հ., Մարաշ, Նիւ Եորք, 1934։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Գալուստեան Գրիգոր Հ., Մարաշ կամ Գերմանիկ եւ հերոս Զէյթուն, Նիւ Եորք, 1988։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Խաղկան (գետ)

Խաղկան, գետակ Հայաստանի Գեղարքունիքի մարզում, Մշակաց գետի օժանդակը։ Սկիզբ է առնում Ակնախաղ լեռան հարավարևելյան լանջից և Վահան գյուղից 3,5 կմ հարավ-արևմուտք միանում մայր գետին։ Երկարությունը 2,5 կմ է։


== Ծանոթագրություններ ==
Տրիպոլիի պաշարում (այլ կիրառումներ)

Տրիպոլիի պաշարում, կարող է վերաբերել՝

Տրիպոլիի պաշարում (1271)
Տրիպոլիի պաշարում (1289)
Օսկար Կլյավա

Օսկար Կլյավա (լատիշ․՝ Oskars Kļava, օգոստոսի 8, 1983(1983-08-08), Լիեպայա, Լատվիական ԽՍՀ, ԽՍՀՄ), լատվիացի ֆուտբոլիստ, պաշտպան։


== Ակումբային կարիերա ==

Օսկար Կլյավան Լիեպայայի «Մետալուրգում» նորամուտը կատարել է 2002 թվականին։ Նույն թվականի օգոստոսի 15-ին անցկացրել է իր առաջին եվրագավաթային խաղն ընդդեմ «Կերնտենի» Ուեֆա գավաթի 2002/03 որակավորման փուլում, որտեղ «Կերնտենը» հաղթել է 2:0 հաշվով։ 2005 թվականի հուլիսի 28-ին նա խփել է իր առաջին գոլը եվրագավաթներում՝ աչքի ընկնելով Ռունավիկի ՆՍԻ ակումբի (Ֆարերյան կղզիներ) դեմ խաղում, որն անցկացվել է ՈՒԵՖԱ գավաթի 2005/06 առաջին որակավորման փուլում։
2008 թվականի հունվարին Կլյավան մասնակցել է դիտումների անգլիական «Լիդս Յունայթեդում»։
2010 թվականի օգոստոսին տեղափոխվել է Մախաչկալայի «Անժի»։ Դաղստանի մայրաքաղաքի ակումբի կազմում Ռուսաստանի Պրեմիեր լիգայում նորամուտը կատարել է 2010 թվականի օգոստոսի 15-ին 17-րդ տուրի՝ Մոսկվայի ԲԿՄԱ-ի դեմ խաղում՝ փոխարինելով Միկար Պետովիչին։
2011 թվականի օգոստոսին կես տարով վարձավճարով տեղափոխվել է «Խիմկի»։ 2012 թվականի հուլիսի 25-ին երկարաձգման հնարավորությամբ մեկամյա պայմանագիր է կնքել ադրբեջանական ԱԶԱԼ (Բաքու) ակումբի հետ։


== Միջազգային կարիերա ==
2002 թվականին Օսկար Կլյավան հրավիրվել է Լատվիայի երիտասարդական հավաքական։
2004 թվականի սեպտեմբերի 3-ին գոլ է խփել Եվրոպայի երիտասարդական առաջնության որակավորման փուլի՝ Պորտուգալիայի երիտասարդական հավաքականի դեմ խաղում, որում լատվիացիները հաղթել են 1:2 հաշվով։ Սեպտեմբերի 7-ին Կլյավան խփել է իր երկրորդ գոլը նույն որակավորման փուլում՝ գրավելով Լյուքսեմբուրգի երիտասարդական հավաքականի դարպասը։ Լատվիայի երիտասարդական հավաքականում Կլյավայի ցուցադրած հաջող խաղը արժանացել է ազգային հավաքականի մարզիչների ուշադրությանը, և 2004 թվականի նոյեմբերին հրավիրվել է գլխավոր մարզիչ Յուրի Անդրեևի կողմից՝ մասնակցելու Բահրեյնում անցկացվելիք մրցաշարին։
2005 թվականի հունիսին Կլյավան անցկացրել է իր առաջին հանդիպումը Լատվիայի ազգային հավաքականում՝ մասնակցելով Լիխտենշտայնի ազգային հավաքականի դեմ խաղին 2006 թվականի աշխարհի առաջնության որակավորման փուլի շրջանակներում։ 2007 թվականի հոկտեմբերի 13-ին նա խփել է իր առաջին գոլը՝ աչքի ընկնելով 2008 թվականի Եվրոպայի առաջնության որակավորման փուլի՝ Իսլանդիայի հավաքականի դեմ խաղում, որում Լատվիան հաղթել է 4:2 հաշվով։


== Ձեռքբերումներ ==
«Մետալուրգ» (Լիեպայա)Լատվիայի չեմպիոն (2) – 2005, 2009
Լատվիայի առաջնության արծաթե մեդալակիր (5) – 2003, 2004, 2006, 2007, 2008
Լատվիայի առաջնության բրոնզե մեդալակիր (1) – 2002
Լատվիայի գավաթակիր (1) – 2006
Լատվիայի գավաթի խաղարկության եզրափակչի մասնակից (2) – 2002, 2005
Բալթիական լիգայի չեմպիոն (1) – 2007


== Ծանոթագրություններ ==
Սթարմուս փառատոն

Starmus միջազգային փառատոն, միջազգային համաժողով, որը կենտրոնացած է աստղագիտության, տիեզերական ուսումնասիրությունների, երաժշտության, արվեստի ներկայացման, ինչպես նաև հարակից այնպիսի գիտությունների վրա, ինչպիսիք են կենսաբանությունն ու քիմիան։ Այն հիմնադրել է Գարիկ Իսրայելյանը, ով աստղաֆիզիկոս է Կանարյան կղզիների աստղաֆիզիկայի ինստիտուտում (Տեներիֆե, Իսպանիա)։
Փառատոնին, ի թիվս այլոց, մասնակցել են Բազ Օլդրինը, Նիլ Արմսթրոնգը, Ռիչարդ Դոքինզը, Սթիվեն Հոքինգը, Ալեքսեյ Լեոնովը, Ջեյմս Լովելը, Բրայան Մեյը, Ջիլ Թարթերը, Քիպ Թորնը և Ռիկ Ուեյկեմանը ։


== Պատմություն ==

2007 թվականին Բրայան Մեյը՝ Քուին ռոք-խմբի հիմնադիր կիթառահարը, ավարտեց իր դոկտորական դիսերտացիան, որն անավարտ էր մնացել 1974 թվականին, երբ Քուինը սկսեց զգալի հաջողությունների հասնել։ Մեյի աշխատանքը կենտրոնացած էր արեգակնային համակարգի կենդանակերպի փոշու վրա։ Նա ավելի վաղ սովորել էր Տեներիֆեում Լոնդոնի Իմպերիալ քոլեջի միջոցով և վերսկսել էր աշխատանքն այնտեղ ավելի քան 30 տարի անց։ 2007 թվականին նրա նոր խորհրդականը Գարիկ Իսրաելյանն էր։ Սա էլ հենց խթանեց նրանց ընկերությանը։ Ի դեպ, Իսրայելյանը նաև երաժիշտ է։ Սա հանգեցրեց «Սթարմուս» փառատոնի հիմնադրմանը (նվիրված աստղերին և երաժշտությանը), որը տեղի պիտի ունենար չորս տարի անց։


== Հայեցակարգ ==

Փառատոնը տեղի է ունեցել 2011, 2014 և 2016 թվականներին Տեներիֆե քաղաքում։ Չորրորդ Սթարմուս փառատոնը անցկացվեց Նորվեգիայի Տրոնդհեյմ քաղաքում, 2017 թվականի հունիսի 18-ից 23-ը, «Կյանքն ու տիեզերքը» խորագրի ներքո։
Փառատոնը նկարագրվում է որպես մի իրադարձություն, որտեղ «տիեզերքի ուսումնասիրության, աստղագիտության, տիեզերագիտության և մոլորակային գիտությունների մեծագույն միտքը միասին հավաքվում են մեկ շաբաթով՝ աներևակայելի բանակցությունների, տեղեկատվության փոխանակման և մեր տարածության և տիեզերքի վերաբերյալ գիտելիքների գնահատման միջոցով»։


== Տնօրենների խորհուրդ ==
Սթարմուս փառատոնի տնօրենների խորհուրդը բաղկացած է. 

Գարիկ Իսրայելյան, աստղաֆիզիկոս, տնօրեն և հիմնադիր
Ռիչարդ Դոքինզ, էվոլյուցիոն կենսաբան
David J. Eicher, խմբագիր, աստղագետ և հեղինակ
Պիտեր Գեբրիել, երաժիշտ և իրավապաշտպան
Ալեքսեյ Լեոնով, տիեզերագնաց (2011-2019)
Բրայան Մեյ, Qուին խմբի հիմնադիր կիթառահար և աստղաֆիզիկոս
Էմմանուել Շարպանտիեր, Մաքս Պլանկի ինֆեկցիոն կենսաբանության ինստիտուտի տնօրեն
Ջիլ Թարթեր, աստղաֆիզիկոս
Ռոբերտ Ուիլյամս, աստղաֆիզիկոս
Սթիվեն Հոքինգ, տեսական ֆիզիկոս (2014-2018)
Հարոլդ Կրոտո (2014-2017)
Թոնի Ֆադել, ինժեներ, նորարար, հիմնադիր


== Ծանոթագրություններ ==


== Արտաքին հղումներ ==
http://www.starmus.com/ Սթարմուս փառատոն. պաշտոնական կայք
Իվանովկա (գյուղ, Օչակովի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Նիկոլաևի մարզի Օչակովի շրջանում։ Հիմնադրվել է 1795 թվականին։
2001 թվականի տվյալներով Իվանովկա գյուղում բնակվում էր 1 341 մարդ։ Բնակավայրը զբաղեցնում է 2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օնանյան

Օնանյան, հայկական ազգանուն։


== Ազգանունը կրողներ ==
Գլան Արմենակի Օնանյան (1933-2021), ռուսագիր բանաստեղծ։


== Ծանոթագրություններ ==
Փոփ ռոք

Փոփ ռոք (անգլ.՝ Pop rock), երաժշտական ժանր, որը փոփ ժանրի և կիթառի վրա հիմնված ռոք երգերի համադրում է։ Փոփ ռոք ժանրի երգերում սովորաբար օգտագործում են էլեկտրոնային կիթառ և հարվածային գործիքներ։ Այս ժանրի երգերի թեման հիմնականում ռոմանտիկ հարաբերությունների մասին են։


== Արտաքին հղումներ ==
Analysis of Pop & Rock Archived 2006-07-04 at the Wayback Machine.
Սուայոն

Սուայոն (ֆր.՝ Soyons), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1947 մարդ, բնակչության խտությունը` 246.46 մարդ/կմ²։ Բնակավայրը զբաղեցնում է 7.9 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ-արևելք, Լիոն քաղաքից` 100 կմ հարավ, Պրիվա քաղաքից` 27 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1326 աշխատունակ (15-64 տարեկան) բնակիչ, որոնցից ակտիվ էին 985-ը, իսկ ոչ ակտիվները` 341։ Ակտիվության ցուցանիշը կազմում է 74,3 %։ 985 աշխատունակ մարդկանցից աշխատել է 899 անձ (469 տղամարդ և 430 կին)։ Գործազուրկ են եղել 86 անձ (44 տղամարդ և 42 կին)։ 341 անաշխատունակներից 120-ը եղել են աշակերտներ կամ ուսանողներ, 144-ը` թոշակառուներ, իսկ 77-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քինզաու

Քինզաու  (գերմ.՝ Kinsau), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1041 մարդ է (2010 թվականի դեկտեմբերի 31–ի տվյալներով.)։ Զբաղեցնում է 11,44 կմ² տարածք։ Պաշտոնական կոդ՝  09 1 81 129.։


== Ծանոթագրություններ ==
Նյովիկ (Ծովափնյա Շարանտի գավառ)

Անվան այլ կիրառումների համար տե՛ս՝ Նյովիկ (այլ կիրառումներ)Նյովիկ (ֆր.՝ Neuvicq), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնգիոն կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17260։


== Բնակչություն ==
Համայնքի բնակչությունը 2010 թվականին կազմում էր 426 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյովիկի վիճակագրության ազգային ինստիտուտ (ֆր.)
Պինյատարո Ինտերամնա

Պինյատարո Ինտերամնա  (իտալերեն՝ Pignataro Interamna), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 2447 մարդ (2008), բնակչության խտությունը՝ 102 մարդ/կմ²։ Տարածքը կազմում է 24 կմ²։ Փոստային ինդեքս՝ 03040։ Հեռախոսային կոդ՝ 0776։
Լուսակն (Արագածոտնի մարզ)

Անվան այլ կիրառումների համար տե՛ս՝ Լուսակն (այլ կիրառումներ)Լուսակն, գյուղ Հայաստանի Արագածոտնի մարզում, մարզկենտրոնից՝ 61 կմ հարավ-արևմուտք, բարձրությունը ծովի մակերևույթից՝ 1120 մ։


== Բնակչություն ==
Լուսակնի ազգաբնակչության փոփոխությունը


== Տնտեսություն ==
Բնակչությունը զբաղվում է անասնապահությամբ և բանջարաբոստանային կուլտուրաների մշակությամբ։


== Ծանոթագրություններ ==
Մարտինովկա (Մոլոգայի վտակ)

Անվան այլ կիրառումների համար տե՛ս՝ Մարտինովկա (այլ կիրառումներ)Մարտինովկա (ռուս.՝ Мартыновка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մոլոգա գետի աջ ափում 12 կմ հեռավորության վրա։ Գետի երկարությունը 10 կմ է։ Ակունքը գտնվում է Մարտինովկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200112110000007266
Հիդրոլոգիական ուսումնասիրությունների կոդը - 110000726
Ավազանի կոդը - 08.01.02.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խաչատուր Տարոնացի

Խաչատուր վարդապետ Տարոնացի (նաև՝ Հաղարծնեցի, 12-րդ դար, Տարոն, Տարոնի իշխանություն, Բյուզանդական կայսրություն - 13-րդ դար, Հաղարծնի վանք, Զաքարյան Հայաստան), հայ կղերական, երաժիշտ, գիտնական և բանաստեղծ։ Հաղարծնի վանահայր (12-րդ դարի վերջին քառորդ - 13-րդ դարի սկիզբ)։


== Գործունեություն ==
Գործել է Զաքարյանների տիրապետության շրջանում՝ տնտեսական, քաղաքական ու մշակութային վերելքի պայմաններում։ Խաչատուր Տարոնացին նոր մակարդակ է ստեղծել Հաղարծնում տարեկան երգեցողությունների միայնակ (սոլո) ու խմբային կատարման ասպարեզում, մեծապես նպաստել է խազագրության արվեստի հետագա զարգացմանը, հորինել է գանձեր ու տաղատիպ շարականներ, որոնցից երաժշտությամբ հանդերձ պահպանվել է Հայոց պատարագի մեջ անցած «Խորհուրդ խորին» ծանր ու տոնական ստեղծագործությունը։ Խաչատուր Տարոնացին այն երգել է 13-րդ դարի սկզբներին, Զաքարե սպասալարի հրամանով մատուցված բացօթյա պատարագի ժամանակ (Լոռիի մոտերքը), հատկապես հրավիրված հոգևորականների ներկայությամբ։ Հայտնի է «Զգեստավորման շարական» անունով, կատարում է պատարագի նախերգի պաշտոնը և իր վիպական հզոր շնչով, հուզականության նոր որակով ու զարդոլորումների նկարագրով կրում է ոչ միայն անհատական ստեղծագործության, այլև դարաշրջանին հատուկ մեղեդիական բարձր ճաշակի կնիքը։ Աչքի է զարնում նաև նրա երկ-եռամասանի հազվագյուտ կառուցվածքը։


== Ծանոթագրություններ ==
Ֆնդըխ

Ֆնդըխ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կրասնի Մակ

Կրասնի Մակ (ուկրաիներեն՝ Красний Мак, Ղրիմի թաթարերեն՝ Büyük Qaralez), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Բիյուկ-Կարալեզ։
2001 թվականի տվյալներով Կրասնի Մակ գյուղում բնակվում էր 1 754 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-09-26 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցիկլոհեքսան

Ցիկլոհեքսան, քիմիական բանաձևն է C6H12։


== Ստացում ==
Ստացվում է գիդրիրային բենզոլից՝ 150—250 °C և 1-2,5 ՄՊա ճնշման տակ, նաև զտում են նավթային արտադրանքներից։
Ցիկլոհեքսանի ստացումը բենզոլից. С6Н6 + 3Н2 ------> C6H12։ Ռեակցիան ընթանում է հեղուկ վիճակում 150-250 °C ջերմությամբ և 1-2,5 ՄՊա ճնշման տակ։


== Կիրառում ==
Կապրոլակտամի, ադիպինայի թթվի ու ցիկլոհեքսանի ստացման հումքը՝ յուղեր, մոմեր, լաքեր, ներկեր։


== Ծանոթագրություններ ==
Առավոտ (Գրիգ)

«Առավոտյան տրամադրություն» (նորվ.՝ Morgenstemning, առավել հայտնի որպես «Առավոտ»), նորվեգացի կոմպոզիտոր Էդվարդ Գրիգի երաժշտական ստեղծագործություն Պեր Գյունտ սիմֆոնիկ սյուիտից, որը գրվել է 1875 թվականին՝ դրամատուրգ Հենրիկ Իբսենի համանուն պիեսի հիման վրա։


== Կառուցվածք ==
Պեր Գյունտ սյուիտը սկսվում է «Առավոտ» պիեսով, որը կառուցված է մեկ հնգատոն մեղեդու տարբերակային զարգացման վրա։ Այն հնչում է որպես Պերի հուշերը հայրենիքի մասին։ Ժողովրդական հովվական նվագ հիշեցնող մեղեդին հանդարդ է ու լուսավոր։ Երաժշտությունը մեր առջև պատկերում է աստիճանաբար արթնացող բնությունը՝ արևը, որը շողում է ծվատվող ամպերի միջից, նոր արթնացող ու դեռևս քնաթաթախ թռչունների ծլվլոցը, քամուց օրորվող տերևների սոսափյունը և վճիտ աղբյուրների կարկաչյունը։
Պիեսում մենանվագով հանդես են գալիս ֆլեյտա և հոբոյ փողային նվագարանները։ Առավել պատկերավոր է հնչում պիեսի միջին հատվածը, որի կենտրոնում մեղեդին անհետանում է՝ տեղը զիջելով հարմոնիային, գունեղ և համարձակ ակորդների համադրությամբ։ Սա պիեսի կուլմինացիոն հատվածն է։ Այստեղ հնչում է ամբողջ նվագախումբը, որից հետո հնչողությունն աստիճանաբար թուլանում՝ կրկին դառնալով պարզ ու վճիտ։ Պիեսի վերջում երաժշտությունը նմանակում է անտառային ձայների հնչողությանը։ Ֆլեյտայի վերջին ելևէջներով լռում են ակորդները։


== Տես նաև ==
Պեր Գյունտ (սիմֆոնիկ սյուիտ)


== Ծանոթագրություններ ==


== Արտաքին հղումներ ==
Edvard Grieg - Peer Gynt - Suite No. 1, Op. 46 - I. Morning Mood
Արսուս (Հալեպի նահանգ)

Անվան այլ կիրառումների համար տե՛ս՝ Արսուս (այլ կիրառումներ)Արսուս, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կատերինա Կորնարո

Կատերինա (Կատարինա) Կորնարո (նոյեմբերի 25, 1454, Վենետիկ — 10 հուլիսի, 1510, Ազոլո, Վենետիկի հանրապետություն), 1474 թվականից մինչև 1489 թվականը Կիպրոսի թագավորության թագուհի՝ հանգուցյալ Ժակ (Հակոբ) Բ Դե Լուսինյան թագավորի այրի։ Կրել է «Սբ. Մարկոսի դուստր» պատվավոր տիտղոսը, որը տրվում էր Վենետիկյան ազնվական կանանց՝ ովքեր ամուսնացած էին օտար միապետների հետ։


== Մանկությունը ==
Կատերինա Կորնարոն ծնվել է Վենետիկում, 1454 թվականին՝ ազնվականի ընտանիքում։ Կորնարո տոհմը հայտնի էր վենետիկյան առևտրական շրջանակներում։ Կիպրոսում ընտանիքը ուներ շաքարի մի քանի արտադրամասեր։


== Ամուսնությունը Կիպրոսի Ժակ Բ թագավորի հետ ==
1468 թվականին Վենետիկի դոժի և Մարկոս Կորնարոյի որոշմամբ՝ Կատերինան պետք է ամուսնանար Կիպրոսի նորընտիր թագավոր, Ժակ Բ Դե Լուսինյանի հետ։ Ամուսնությունը օգտակար էր Վենետիկի համար, քանի որ ըստ ամուսնական պայմանագրի թագավորի և թագուհու մահից հետո՝ եթե ժառանգներ չլինեին, Կիպրոսն անցնում էր Վենետիկին։ Այդ ժամանակ Կատերինան ընդամենը 14 տարեկան էր։ Պսակադրության արարողությունը տեղի ունեցավ Վենետիկում, որին Ժակ Բ թագավորի փոխարեն մասնակցեց նրա վստահված անձը։ Սակայն ամուսնությունից չանցած մեկ տարի Ժակ Բ-ն մահանում է և արդեն հղի Կատերինան դառնում է դեռ չծնված թագաժառանգ՝ Ժակ Գ-ի գահապահ-խնամակալը։ Մեկ տարի անց, որդու առեղծվածային մահվանից հետո Կատերինան դառնում է թագուհի։ Սակայն շուտով, 1489 թվականին նա հրաժարվում է գահից և այն հանձնում Վենետիկի Հանրապետությանը։
Կատերինա Կորնարոն մահանում է Վենետիկում 1510 թվականին։
Հայոց Թագավոր տիտղոսը
Լևոն Ե Լուսինյանի մահից հետո Կիպրոսի թագավորները ի թիվս այլ տիտղոսների՝ սեփականացրեցին Հայոց Թագավոր տիտղոսը, որի վերջին կրողն այդ տոհմից եղավ Կատերինա Կորնաոն։

		


== Հայոց Թագավոր տիտղոսը ==
Լևոն Զ Լուսինյանի մահից հետո Կիպրոսի թագավորները ի թիվս այլ տիտղոսների՝ սեփականցրեցին Հայոց Թագավոր տիտղոսը, որի վերջին կրողը այդ տոհմից եղավ Կատերինա Կորնարոն, վերջինսել այն փոխանցեց Սավոյների արքայատանը, որի ժառնագները մինչ օրս կրում են Կիլիկիայի Հայոց թագավոր տիտղոսը։


== Տես նաև ==
Կիպրոսի թագավորություն


== Գրականություն ==
«Կատերինա Կոնրարո», Գալինա Ռոսսի


== Ծանոթագրություններ ==
Պերճուհի Անդրանիկ

Պերճուհի Անդրանիկ (1901, Թիֆլիս, Ռուսական կայսրություն - 1979), հայ դերասանուհի։
Պերճուհի Անդրանիկը դերասան Անդրանիկ Սողոմոնյանի դուստրն է։ 


== Կենսագրություն ==
Պերճուհի Անդրանիկը ծնվել է Թիֆլիսում։ 1950 թվականին Լոս Անջելեսում նշվել է նրա բեմական գործունեության քսանհինգամյակը։


== Աշխատանքային գործունեություն ==
Խաղացել է Թիֆլիսի Արտիստական թատրոնում։ 1921 թվականին ընտանիքի հետ մեկնել է արտասահման և 1923 թվականին հաստատվել ԱՄՆ-ում։ Խաղացել է հոր՝ Անդրանիկի հետ, հետո Հ. Աբելյանի թատերախմբում հանդես է եկել մի շարք դժվարին դերերով։ Ներկայացումներով հանդես է եկել Բուլղարիայում, Ֆրանսիայում, ԱՄՆ-ում և այլ երկրներում։ Մի քանի անգամ եղել է Հայաստանում։


== Ծանոթագրություններ ==
Ռոբերտ Թոմաս Ալլեն

Ռոբերտ Թոմաս Ալլեն (անգլ.՝ Robert Thomas Allen, 1911, Տորոնտո, Կանադա - հուլիսի 11, 1990(1990-07-11), Սան Բերնարդինո, Կալիֆոռնիա, ԱՄՆ), կանադացի հումորիստ, առավել ճանաչված է որպես Սթիվեն Լիքոք մրցանակի կրկնակի մրցանակակիր` լավագույն հումորիստ անվանակարգում։ Նա հաղթել է մրցանակը 1957 թվականին` «Խոտը երբեք ավելի կանաչ չի եղել» և 1971 թվականին` «Կանայք, երեխաները և այլ վայրի կյանք» գրքերի համար։ 
Ծնվել է Տորոնտոյում, Օնտարիոյում։ 
Ալլենն սկսել է իր կարիերան որպես գովազդի հեղինակ  Eaton's և Simpsons ընկերությունների համար, և ֆրիլանս հեղինակ է եղել այնպիսի պարբերականների համար, ինչպիսիք են  Maclean's, Saturday Night, The Canadian, Weekend և Star Weekly-ն։ 
Իր կարիերայի ընթացքում նա հրատարակել է 14 գիրք, այդ թվում` իր էսսեների վերահրատարակությունները և մանկական գրականության գործերը։ Բացի երկու Լիքոք մրցանակները` նա հաղթել է նաև Ռութ Շվարթս մանկական գրականության մրցանակ 1976 թվականին` իր «Ջութակը» գրքի համար։ 
Տորոնտո Սթար պարբերականի ծանրանկարիչ Դունկան Մաքփերսոնի աշխատանքների մեջ կրկնվող կերպարը` ակնոցավոր «միջին կանադացին», ի սկզբանե պատկերված է եղել Ալլենի կողմից։ 
Թոշակի անցնելուց հետո Ալլանը և իր ընտանիքը 1983 թվականին տեղափոխվել են Սան Սիթի, Կալիֆորնիա։ Նա մահացել է սրտի կաթվածից, Սան Բերնարդինոյում, 1990 թվականին, 79 տարեկան հասակում։


== Ծանոթագրություններ ==
Մարտիկ (անձնանուն)

Անվան այլ կիրառումների համար տե՛ս՝ Մարտիկ (այլ կիրառումներ)Մարտիկ, հայկական արական անուն։ Առաջացել է հայերեն մարտիկ՝ «մարտնչող, ռազմիկ, քաջամարտիկ» բառից։ Նորակերտ անուն է, առաջացել է 19-րդ դարում։


== Ծանոթագրություններ ==
Ռոգոժանի

Ռոգոժանի (ուկրաիներեն՝ Рогожани), գյուղ Ուկրաինայի Վոլինի մարզի Վլադիմիր-Վոլինի շրջանում։
2001 թվականի տվյալներով Ռոգոժանի գյուղում բնակվում էր 398 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 2211,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)